Tannhelsen i dynamisk endring – fra sykdomsrisiko til helsepotensial
Authors: Holst Dorthe , Schuller Annemarie A. , Gimmestad Anne 
Published: September 2022

Befolkningen utgjorde 4,5 millioner per 1.1.2003. Forventet levealder steg med ca. to år fra 1992 til 2002, til 76,5 år for menn og 81,5 år for kvinner (6). Vel 22 % av befolkningen over 16 år har utdanning på universitets- eller høyskolenivå. Dette er en økning på 20 % siden 1982. Kvinner har i 2002 en sysselsetning på 76,2 %, dette er høyere enn noensinne. Flere kvinner arbeider også heltid (6). Disponibel inntekt var i 2002 i gjennomsnitt kr 367 000 per husholdning. Husholdningenes årlige gjennomsnittforbruk økte med 7,5 % fra 1996 til 2001 til kr 292 300. Samtidig var gjelden kr 458 500 per husholdning. Utgiftene til kultur- og fritidsaktiviteter er større enn matutgiftene. Boutgifter dominerer med 26 % av forbruksutgiftene. Utgiftene til bil utgjør ca. 20 %. Gjennomsnittshusholdningen var på 3,09 personer i 1958 og 2,21 personer i 1999 – 2001.

Barn og ungdom 0 – 19 år utgjør vel 1,2 million personer i 2001. Fra 1995 til 2002 steg andelen barn under 18 år som bor sammen med den ene forelderen fra 21 til 25 %. Fortsatt er det vanligvis mor som har den daglige omsorgen for barna, men far tar stadig mer aktivt del i omsorgen (7).

Husholdninger med barn er blant de husholdninger som har opplevd den sterkeste inntektsveksten på 1990-tallet; det gjelder også enslige forsørgere (8). Annet hvert barn under 6 år har plass i en barnehage. Halvparten av barn i 1.–4. klassetrinn er i skolefritidsordning. Ni av 10 barn har et høyere konsum av sukker enn det som er anbefalt (10 energiprosent fra sukker). Barn i 8. klasse får opp mot 18 energiprosent fra sukker (9).

Aldersgruppen omfatter nær 1,3 millioner personer i 2003. I alderen 20 – 30 år er livet for mange turbulent med utdannings-, flytte- og etableringsaktivitet. Gjennomsnittsalderen for førstegangsfødende er 29 år (9). Unge voksne er opptatt av munn og tenner. Unge kvinner har generelt bedre tannhelsevaner, men er mer misfornøyde med sitt utseende enn unge menn (15,16).

Aldersgruppen omfatter vel 1,5 mill. personer i 2003. I 2002 var det 124 000 menn og 168 000 kvinner som var uførepensjonert, i alt ca. 300 000 personer. Det er en økning på 24 % fra 1992 til 2002 (6). De eldste er født like før og under krigen. Foreldre og nærmiljø var mindre opptatt av tannhelse og munnhygiene.

Aldersgruppen omfatter nær 1/2 million i 2003. Forventet gjenstående levealder var ved 70 år 15 år for kvinner og 12 år for menn. Ved 80 år var den henholdsvis 8 og 6 år (23). Antall alderspensjonister var i alt 624 000, herav er 283 000 minstepensjonister. De fleste alderspensjonister har inntekter i tillegg til folketrygden. Den gjennomsnittlige bruttoinntekt var i 2001 nær 173 000 kroner, mens den gjennomsnittlige pensjonen i 2002 var 113 000 kroner (6). Sukkerkonsumet per år steg i perioden fra 3,5 kg i 1900 til 48 kg i 2003. På slutten av 1980-tallet var det nærmere 50 000 institusjonsplasser og i 2003 i overkant av 40 000 plasser. Som et resultat av at institusjonene i større grad er blitt forbeholdt de sykeste, har pleiebyrden økt både for hjemmetjenester og for institusjonene (6).